Tolong jelaskan mengenai Peristiwa Penting dari Imphal dalam bahasa melayu

Imphal, bersama-sama Kohima, menjadi tumpuan satu pertempuran besar sewaktu Perang Dunia Kedua. Tentera Jepun, di bawah pimpinan Leftenan Jeneral Renya Mutaguchi, melancarkan serangan besar-besaran pada awal tahun 1944 dari Burma dengan dibantu ketumbukan Tentera Nasional India di bawah pimpinan Subhas Bose. Serangan ini dapat dipatahkan oleh tentera British pimpinan Jeneral Sir William Slim yang mempertahankan Imphal dan Kohima di utaranya. Kekalahan Jepun di Imphal-Kohima merupakan kekalahan paling teruk tentera Jepun dan menjadi titik permulaan kejatuhan Jepun di Asia Tenggara.